CELEX: 62010TN0154
Language: sk
Date: 2010-04-02 00:00:00
Title: Vec T-154/10: Žaloba podaná 2. apríla 2010 — Francúzsko/Komisia

19.6.2010   
            
            
               SK
            
            
               Úradný vestník Európskej únie
            
            
               C 161/43
            
         
      Žaloba podaná 2. apríla 2010 — Francúzsko/Komisia
      (Vec T-154/10)
      (2010/C 161/69)
      Jazyk konania: francúzština
      
         Účastníci konania
      
      
         Žalobkyňa: Francúzska republika (v zastúpení: E. Belliard, G. de Bergues, B. Beaupère-Manokha a J. Gstalter, splnomocnení zástupcovia)
      
         Žalovaná: Európska komisia
      
         Návrhy žalobkyne
      
      
                  —
               
               
                  zrušiť napadnuté rozhodnutie v jeho celistvosti,
               
            
                  —
               
               
                  zaviazať Komisiu na náhradu trov konania.
               
            
         Žalobné dôvody a hlavné tvrdenia
      
      Touto žalobou sa žalobkyňa domáha zrušenia rozhodnutia Komisie K(2010) 133 v konečnom znení z 26. januára 2010, ktorým vyhlásila štátnu pomoc za nezlučiteľnú s vnútorným trhom, pokiaľ ide o implicitnú neobmedzenú štátnu záruku poskytnutú podniku La Poste a vyplývajúcu z ustanovení francúzskeho práva o právnych následkoch jeho štatútu verejnoprávnej právnickej osoby, ktorá sa posudzuje ako verejná spoločnosť s priemyselným a obchodným zameraním [Štátna pomoc č. C 56/2007 (ex E 15/2005)].
      Na podporu svojej žaloby žalobkyňa uvádza tri žalobné dôvody založené na:
      
                  —
               
               
                  nesprávnom právnom posúdení spočívajúcom v tom, že Komisia dostatočne právne nepreukázala existenciu štátnej pomoci. Komisia totiž nedodržala pravidlá dokazovania v oblasti štátnej pomoci tak v súvislosti s dôkazným bremenom, ako aj úrovňou dokazovania,
               
            
                  —
               
               
                  nesprávnom skutkovom a právnom posúdení, keďže Komisia poukázala na existenciu implicitnej neobmedzenej štátnej záruky poskytnutej podniku La Poste,
               
            
                  —
               
               
                  porušení pojmu zvýhodnenie v zmysle článku 107 ods. 1 ZFEÚ. Na jednej strane Komisia totiž nesprávne rozhodla, že poskytnutím záruky došlo k zvýhodneniu podniku La Poste a na druhej strane sa nesprávne domnievala, že pozitívne hodnotenie podniku La Poste malo svoj základ v existencii údajnej záruky.